**Szombathely Megyei Jogú Város Önkormányzata Közgyűlésének**

**/2016.( ) önkormányzati rendelete**

**Szombathely Megyei Jogú Város Helyi Építési Szabályzatáról,**

**valamint Szabályozási Tervének jóváhagyásáról szóló**

**30/2006. (IX. 7.) önkormányzati rendelet módosításáról**

Szombathely Megyei Jogú Város Önkormányzatának Közgyűlése az épített környezet alakításáról és védelméről szóló 1997. évi LXXVIII. törvény 62.§ (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 6.§ (1) bekezdésében meghatározott feladatkörében eljárva a következőket rendeli el:

**1.§**

Szombathely Megyei Jogú Város Helyi Építési Szabályzatáról valamint Szabályozási Tervének jóváhagyásáról szóló 30/2006. (IX.7.) önkormányzatirendelet1. melléklete – a módosítás tárgya szerinti területeket érintően – 1. (SZT-m/2016/10. számú szabályozási tervlap) és 2. (SZT-m/2016/11. számú szabályozási tervlap) melléklet szerint módosul.

**2.§**

Ez a rendelet 2016. november 15. napján lép hatályba. E rendelet rendelkezéseit a hatályba lépést követően induló eljárásoknál kell alkalmazni.

**/: Dr. Puskás Tivadar :/ /: Dr. Károlyi Ákos:/**

**polgármester jegyző**

**INDOKOLÁS**

**Szombathely Megyei Jogú Város Helyi Építési Szabályzatról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról szóló**

**………/2016. (………) önkormányzati rendelethez**

**1.§**

Szombathely Megyei Jogú Város Helyi Építési Szabályzatának 1. számú melléklete a Szabályozási tervlapokat tartalmazó tervdokumentáció, amelynek – a módosítás tárgya szerinti területeket érintő – 12. és 14. számú tervlapjai módosulnak.

A 12. számú tervlapon a szombathelyi 3777 és 3783 hrsz-ú ingatlanok „Településközponti vegyes, szabadonálló, 50 %-os maximális beépíthetőségű, 12 méter építménymagasságú és 4000 m2 minimális telekméretű” besorolásból „Gazdasági, kereskedelmi, szolgáltató, szabadonálló, 40 %-os maximális beépíthetőségű, 9 méter építménymagasságú és 6000 m2 minimális telekméretű” besorolásba kerülnek módosításra.

A 14. számú tervlapon a szombathelyi 2665 és 2666 hrsz-ú ingatlanok „Kertvárosi lakóövezet, szabadonálló, 30 %-os maximális beépíthetőségű, 6 méter építménymagasságú és 800 m2 minimális telekméretű” besorolásból „Kisvárosi lakóövezet, szabadonálló, 50 %-os maximális beépíthetőségű, 11 méter építménymagasságú és 800 m2 minimális telekméretű” besorolásba kerülnek módosításra.

**2.§**

A szöveg a rendelet hatálybalépését tartalmazza.